# name
Limitacions en la inclusió de matèries LGBTIQ+ a l’aula: Percepcions docents a l’etapa de l’educació primària

# metadata.dc.description[].value
Treballs Finals de Grau de Mestre d'Educació Primària, Facultat d'Educació, Universitat de Barcelona, Curs: 2024-2025, Tutora: Isabel Boj Cullell

# metadata.dc.description.abstract[].value
[cat] Aquest treball discuteix les limitacions identificades envers la inclusió de temàtiques LGBTIQ+ a les aules d’educació primària. A partir d’un enfocament metodològic mixt, amb una influència més elevada de la part qualitativa, s’han analitzat les percepcions docents quant als obstacles que limiten el tractament de la diversitat afectivosexual i de gènere a les escoles. L’estudi mostra que el professorat està disposat a incloure aquestes temàtiques a l’aula. No obstant això, la manca de formació específica, el rol docent, la falta de temps i de suport institucional i les possibles reaccions negatives de les famílies generen reticències en aquest i dificulten la inclusió. Així mateix, s’ha detectat que la religiositat, la diversitat cultural de les famílies i el context socioeconòmic de l’escola són factors que el professorat considera a l’hora de plantejar-se dur a terme aquesta inclusió, ja que associen aquests factors amb més resistències i problemàtiques a les quals fer front. Igualment, s’han examinat els efectes en l’alumnat de la inclusió LGBTIQ+ a l’escola i s’ha identificat que aquesta inclusió és positiva per tots els infants, tant heteronormatius com del col·lectiu LGBTIQ+. En canvi, una manca d’inclusió genera discriminacions, patiment, baixa autoestima, invisibilització i inseguretat en l’alumnat que no encaixa amb la narrativa heterosexual i cisgènere. Els resultats d’aquest treball insten a promoure una major inclusió LGBTIQ+ a les aules de manera transversal pels beneficis que comporta, però cal una major formació en matèria de diversitat de gènere i afectivosexual per tal de fer front a les barreres actuals. Tanmateix, cal continuar investigant aquesta línia de recerca per determinar si alguns dels obstacles emergents de les perspectives docents són un reflex de la realitat escolar o, per contra, no són representatius de les dinàmiques entre els actors educatius i parteixen de prejudicis i estigmes personals.

# metadata.dc.description.abstract[].value
[eng] This final thesis discusses the identified limitations regarding the inclusion of LGBTIQ+ issues in primary education classrooms. Using a mixed methodological approach, with a higher influence of the qualitative part, teachers' perceptions have been analyzed regarding the obstacles that limit the inclusion of the diversity of affective-sexual orientations and genders in schools. The study shows that teachers are willing to include these topics in the classroom. However, the lack of specific training, the teaching role, the lack of time and institutional support and the possible parental resistance generate reluctance and undermine inclusion. Likewise, it has been detected that religiosity, families’ cultural diversity and the socioeconomic context of the school are also factors that teachers contemplate when considering carrying out this inclusion, since they associate these factors with more opposition. Furthermore, the study has identified that including LGBTIQ+ in the classroom has positive effects for all children, both heteronormative and LGBTIQ+. Conversely, a lack of inclusion generates discrimination, suffering, low self-esteem, invisibility, and insecurity in students who do not fit the heterosexual and cisgender narrative. The results of this work urge the promotion of greater and transversal LGBTIQ+ inclusion in classrooms due to the benefits it entails, but more training in gender and affective-sexual diversity is needed in order to address current barriers. Thus, it is necessary to continue investigating this line of research to determine whether some emerging obstacles in teaching perspectives are a reflection of school reality or, on the contrary, are not representative of the dynamics between educational actors and are based on personal prejudices and stigmas.

# metadata.dc.rights[].value
cc-by-nc-nd (c) Martínez Edo, Àlex, 2025

# metadata.dc.source[].value
Treballs Finals de Grau (TFG) - Mestre d'Educació Primària

# metadata.dc.title[].value
Limitacions en la inclusió de matèries LGBTIQ+ a l’aula: Percepcions docents a l’etapa de l’educació primària